open-index/open-wikipedia-markdown huggingface dataset:
เบิร์ต บาตาวัง

**เบิร์ต บาตาวัง** (Bert Batawang) หรือ เบอร์โทลโด บาตาวัง นักมวยสากลชาวฟิลิปปินส์ เกิดเมื่อ 26 ตุลาคม พ.ศ. 2514 ที่ เซบู ฟิลิปปินส์ สถิติการชก 62 ครั้ง ชนะ 45 (น็อค 37) เสมอ 3 แพ้ 14 
## ประวัติ
บาตาวังขึ้นชกมวยสากลอาชีพครั้งแรกเมื่อ 13 ตุลาคมพ.ศ. 2533 ชนะน็อค โลลอง กีบัน ยก 1 ที่ฟิลิปปินส์ จากนั้นชกแพ้และเสมอติดต่อกันถึง 6 ครั้ง จน พ.ศ. 2534 จึงชกชนะติดต่อกันเป็นส่วนใหญ่ บาตาวังเคยชกแพ้เจอรี่ ปาฮายาไฮ 2 ครั้ง และเคยไปชกแพ้คะแนน โย ซัมชอยที่ เกาหลีใต้ เมื่อ พ.ศ. 2538 บาตาวังได้ครองแชมป์ฟิลิปปินส์รุ่นไลท์ฟลายเวทเมื่อ 24 ตุลาคม พ.ศ. 2544 เมื่อชนะน็อค แฟลช วีญากูรา ยก 7 ป้องกันตำแหน่งไว้ได้ 1 ครั้ง ก่อนจะเสียแชมป์เมื่อ 26 กรกฎาคม พ.ศ. 2545 แพ้คะแนน เวนเดล คอร์จูเลส จากนั้น บาตาวังขึ้นชิงแชมป์ฟิลิปปินส์รุ่นไลท์ฟลายเวทของสหพันธ์มวยฟิลิปปินส์เมื่อ 27 กันยายน พ.ศ. 2545 ชนะน็อค มาร์วิน เดลาครูซ ยก 7 ป้องกันแชมป์ได้ 3 ครั้ง จากนั้นขึ้นชิงแชมป์ฟิลิปปินส์รุ่นไลท์ฟลายเวทที่ว่างของคณะกรรมการมวยฟิลิปปินส์ เมื่อ 19 มกราคม พ.ศ. 2546 ซึ่งบาตาวังชนะคะแนน โรเดล กุยลาตน ได้แชมป์มาครอง ป้องกันตำแหน่งไว้ได้ 1 ครั้งบาตาวังก็เดินทางไปชิงแชมป์ OPBF รุ่นไลท์ฟลายเวท เมื่อ 9 สิงหาคม พ.ศ. 2547 ปรากฏว่าเป็นฝ่ายแพ้คะแนน ชินโกะ ยามากูชิ  ไม่ได้แชมป์

จากนั้น บาตาวังเดินทางไปชิงแชมป์ WBA Pan African ที่ว่างในรุ่นไลท์ฟลายเวทที่แอฟริกาใต้ เมื่อ 20 พฤศจิกายน พ.ศ. 2547 ซึ่งบาตาวังเป็นฝ่ายชนะน็อค ซิเซมบีเล กีบีที ยก 7 ได้แชมป์มาครอง หลังจากนั้น บาตาวังขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท IBF เมื่อ 15 ธันวาคม พ.ศ. 2550 แต่เป็นฝ่ายแพ้น็อค ยูลิเซส โซลิส ยก 9 ไม่ได้แชมป์ จากนั้น บาตาวังได้ชิงแชมป์  WBO ตะวันออกรุ่นไลท์ฟลายเวทที่ว่างเมื่อ 3 พฤษภาคม พ.ศ. 2551 ชนะน็อค สำราญศักดิ์ สิงห์มนัสศักดิ์ ยก 4 ที่ฟิลิปปินส์ แต่พอป้องกันแชมป์ครั้งแรกก็เสียแชมป์ แพ้น็อค เอดริน ดาปูดง ยก 7 เมื่อ 25 เมษายน พ.ศ. 2552 จากนั้น บาตาวังขึ้นชิงแชมป์ WBO เอเชียแปซิฟิกรุ่นไลท์ฟลายเวทที่ว่าง ชนะน็อค แจ๊ก อามีซา ยก 5 ที่จีน จากนั้นบาตาวังไปชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท IBF เมื่อ 27 มีนาคม พ.ศ. 2553 แต่เป็นฝ่ายแพ้คะแนน ยูลิเซส โซลิส บาตาวังขึ้นชกครั้งสุดท้ายเมื่อ 17 กันยายน พ.ศ. 2554 ซึ่งเป็นการชิงแชมป์ WBO เอเชียแปซิฟิกรุ่นซูเปอร์ฟลายเวท และบาตาวังเป็นฝ่ายแพ้คะแนน อีซัก จูเนียร์ ไม่ได้แชมป์ จากนั้นก็ไม่ได้ขึ้นชกมวยอีก

## เกียรติประวัติ

* แชมป์ฟิลิปปินส์รุ่นไลท์ฟลายเวท (2544 – 2546)
* แชมป์ WBA Pan African รุ่นไลท์ฟลายเวท
** ชิง 20 พฤศจิกายน 2547 ชนะน็อค ซิเทมบิเล กิบิติ ยก 7 
** สละแชมป์
* แชมป์ WBO ตะวันออกใกล้รุ่นไลท์ฟลายเวท
** ชิง 3 พฤษภาคม 2551 ชนะน็อค สำราญศักดิ์ สิงห์มนัสศักดิ์ ยก 4 ที่ ฟิลิปปินส์
** เสียแชมป์ 25 เมษายน 2552 แพ้น็อค เอเดรน ดาปูดอง ยก 7 ที่ ฟิลิปปินส์ 
* แชมป์ WBO เอเชียแปซิฟิกรุ่นไลท์ฟลายเวท 
** ชิง 28 พฤศจิกายน 2552 ชนะน็อค แจ๊ค อมิซา ยก 5 ที่ จีน
** สละแชมป์
* เคยชิงแชมป์ต่อไปนี้แต่ไม่สำเร็จ 
** ชิงแชมป์ OPBF รุ่นไลท์ฟลายเวทเมื่อ 9 สิงหาคม 2547 แพ้คะแนน ชินโกะ ยามากูชิ ที่ ญี่ปุ่น
** ชิงแชมป์โลกรุ่นไลท์ฟลายเวท IBF เมื่อ 15 ธันวาคม 2550 แพ้น็อค ยูลิเซส โซลิส ยก 9 ที่ เม็กซิโก
** ชิงแชมป์ WBO เอเชียแปซิฟิกรุ่นซูเปอร์ฟลายเวทเมื่อ 17 กันยายน 2554 แพ้คะแนน อีซัก จูเนียร์ 
## อ้างอิง
* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์ WBO เอเชีย
หมวดหมู่:แชมป์ WBO ตะวันออก
หมวดหมู่:บุคคลจากเซบู (เมือง)
โจเอล เดอลาครูซ

**โจเอล เดอลาครูซ** (Joel Dela Cruz)  หรือนาย โจเอล กูมานัด เด ลา ครูซ เกิดเมื่อ 4  พฤศจิกายน พ.ศ. 2528 ที่เมืองซัมบัวงา เดล นอร์เต ประเทศฟิลิปปินส์ สถิติการชก 44 ครั้ง ชนะ 18 (น็อค 7) เสมอ 3 แพ้ 23
## ประวัติ
เดอลาครูซขึ้นชกมวยสากลคร้งแรกเมื่อ 7 มกราคม พ.ศ. 2548 ชนะน็อค เอ็ดการ เปนาเก ยก 3 ที่ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 2 สิงหาคม พ.ศ. 2550 ชนะน็อค ดอนดอน ลาปุส ยก 2 เดอลาครูซได้ชกกับสมศักดิ์ ศิษย์ชัชวาลย์ใน พ.ศ. 2551 ที่ฟิลิปปินส์ ซึ่งผลออกมาเสมอกันไป จากนั้น เดอลาครูซได้ชิงแชมป์ WBO ตะวันออกรุ่นซูเปอร์เฟเธอร์เวทที่ว่างเมื่อ 30 พฤศจิกายน พ.ศ. 2551 ปรากฏว่าเป็นฝ่ายแพ้คะแนน เทิดศักดิ์ ก่อเกียรติยิม ที่ฟิลิปปินส์ ไม่ได้แชมป์

เดอลาครูซมีโอกาสได้เดินทางมาชิงแชมป์ในไทยอีกสองครั้ง โดยมาชิงแชมป์ WBO ตะวันออกรุ่นไลท์เวทเมื่อ 26 เมษายน พ.ศ. 2553 แพ้น็อค ไท ต.ศิลาชัย ยก 2 และมาชิงแชมป์ PABA เฉพาะกาลรุ่นเวลเตอร์เวทเมื่อ 7 กุมภาพันธ์ พ.ศ. 2554 แพ้น็อค ถิรชัย กระทิงแดงยิม ยก 3 ในปีเดียวกันนั้น เดอลาครูซ ได้เดินทางไปชกที่ออสเตรเลีย ซึ่งส่วนใหญ่ชกแพ้มากกว่าชนะ ได้ชิงแชมป์รัฐนิวเซาท์เวลส์รุ่นมิดเดิลเวทเมื่อ พ.ศ. 2557 ก็แพ้คะแนน กุร์ท บะห์รัม ไม่ได้แชมป์ ต่อมาได้แชมป์รัฐนิวเซาท์เวลส์รุ่นเวลเตอร์เวทเมื่อ 14 มีนาคม พ.ศ. 2558 ชนะคะแนน โจเอล กาเลีย เขาเดินทางไปชิงแชมป์ OPBF เฉพาะกาลรุ่นเวลเตอร์เวทที่ญี่ปุ่นเมื่อ 23 กุมภาพันธ์ พ.ศ. 2559 แพ้น็อค ซูยอน ทากายามะ ยก 6

## เกียรติประวัติ
 
* แชมป์ฟิลิปปินส์รุ่นซูเปอร์เฟเธอร์เวท (2550)
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO ตะวันออกใกล้รุ่นซูเปอร์เฟเธอร์เวทเมื่อ 30 พฤศจิกายน 2551 แพ้คะแนน เทอดศักดิ์ จันทร์แดง ที่ ฟิลิปปินส์
** ชิงแชมป์ WBO ตะวันออกรุ่นไลท์เวทเมื่อ 26 เมษายน 2553 แพ้น็อค ไท ต.ศิลาชัย ยก 2 
** ชิงแชมป์ PABA เฉพาะกาลรุ่นเวลเตอร์เวทเมื่อ 7 กุมภาพันธ์ 2554 แพ้น็อค ถิรชัย กระทิงแดงยิม ยก 3
** ชิงแชมป์ OPBF เฉพาะกาลรุ่นเวลเตอร์เวทที่ญี่ปุ่นเมื่อ 23 กุมภาพันธ์ 2559 แพ้น็อค ซูยอน ทากายามะ ยก 6

## อ้างอิง
* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นเวลเตอร์เวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดซัมบวงกาเดลนอร์เต
สวนพฤกษศาสตร์หลวงเมืองคิว

**สวนพฤกษศาสตร์หลวงเมืองคิว** (Royal Botanic Gardens, Kew) หรือที่รู้จักกันในชื่อ **สวนคิว** (Kew Gardens) มีพื้นที่ 121 เฮกตาร์ ซึ่งเป็นพื้นที่สวนและเรือนกระจกรวมกัน ตั้งอยู่ระหว่างเมืองริดมอนด์และคิวในทางตะวันตกเฉียงใต้ของลอนดอน ประเทศอังกฤษ สวนพฤกษศาสตร์หลวงเมืองคิวนั้นรวมเอาสวนคิวและสวนเวกเฮอร์ต เพรซ (Wakehurst Place) ในซัสเซ็กซ์ไว้ด้วยกัน มันเป็นสถาที่สำหรับศึกษาและวิจัยทางพฤกษศาสตร์ที่สำคัญในระดับสากล มีคนงาน 700 คน มีรายได้ £56 ล้านในหนึ่งปี (สิ้นสุดวันที่ 31 มีนาคม ค.ศ. 2008) มีคนมาเยี่ยมชมมากกว่า 2 ล้านคนในปีนั้น สวนคิวเป็นองค์กรอิสระที่ได้รับการสนับสนุนโดยกรมสิ่งแวดล้อมอาหาร และหน่วยงานชนบท สร้างขึ้นในปี ค.ศ. 1759 และสวนพึ่งจะฉลองครบรอบ 250 ปีไปในปี ค.ศ. 2009

สวนคิวมีต้นไม้สะสมจากทั่วโลกมากที่สุด มีลูกจ้างเป็นนักวิทยาศาสตร์ถึง 650 คน และต้นไม้สะสมมีมากกว่า 30,000 ชนิด มีหอพรรณไม้ใหญ่ที่สุดในโลก มีตัวอย่างพืชมากกว่า 7 ล้านตัวอย่าง ห้องสมุดมีหนังสือมากกว่า 750,000 เล่ม และมีภาพวาดของต้นไม้มากกว่า 175,000 ภาพ

## อ้างอิง

## แหล่งข้อมูลอื่น

* Royal Botanic Gardens, Kew  Official website 
* Millennium Seed Bank Project
* Kew on Facebook
* Kew on YouTube
* Kew on Twitter
* Kew on Flickr
* The International Plant Names Index
* BBC ''A Year at Kew'' documentary behind the scenes at Kew Gardens
* Explore Kew Gardens Virtual tour including 360° panoramas, mini-movies, maps and full text for the hearing-impaired
* Images and some highlights of Kew 
* The Pagoda reopens to the public at Kew Gardens 
* Macros pictures of flowers and plants in Kew 
* A short movie about Kew Gardens
* Sky News pictures and video introducing Treetop Walkway
* 1903 illustrated article - ''The Days Work in Kew Gardens''

พฤกษศาสตร์หลวงเมืองคิว
หมวดหมู่:เรือนกระจก
หมวดหมู่:แหล่งมรดกโลกในสหราชอาณาจักร
หมวดหมู่:สิ่งก่อสร้างที่สร้างเสร็จในปี พ.ศ. 2302
ซิโซ โมราเลส

**ซิโซ โมราเลส** (Ciso Morales)  หรือ นาร์ซิโซ โรซาเลส โมราเลส จูเนียร์ นักมวยสากลชาวฟิลิปปินส์ เกิดเมื่อ 4 พฤศจิกายน พ.ศ. 2530 ที่ โบฮอล ประเทศฟิลิปปินส์ สถิติการชก 15 ครั้ง ชนะ 14 (น็อค 8) แพ้ 1 

## เกียรติประวัติ

* แชมป์ WBO ตะวันออกไกลรุ่นซูเปอร์แบนตัมเวท
** ชิง 9 กุมภาพันธ์ 2551 ชนะคะแนน มารันกิน มาร์บุน ที่ ฟิลิปปินส์
** ป้องกันแชมป์ครั้งที่ 1, 6 เมษายน 2551 ชนะน็อค คิม ยูชิน ยก 5 ที่ ฟิลิปปินส์
** ป้องกันแชมป์ครั้งที่ 2, 19 กรกฎาคม 2551 ชนะคะแนน ณรงค์น้อย อ.เมืองแกลง ที่ ฟิลิปปินส์
** ป้องกันแชมป์ครั้งที่ 3, 31 มกราคม 2552 ชนะน็อค พิชิตชัย ทวินส์ยิม ยก 5 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBO เมื่อ 13 กุมภาพันธ์ 2552 แพ้น็อค เฟอร์นันโด มอนเทียล ยก 1 ที่ สหรัฐ

## อ้างอิง
* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:บุคคลจากจังหวัดโบโฮล
ฆาบิเอร์ ฆัวเรซ

**ฆาบิเอร์ ฆัวเรซ** (Javier Juarez) นักมวยสากลชาวเม็กซิโก เกิดเมื่อ 23 พฤศจิกายน พ.ศ. 2504 สถิติการชก 40 ครั้ง ชนะ 20 (น็อค 12) เสมอ 1 แพ้ 19

## เกียรติประวัติ
 
* แชมป์ WBC Continental Americas รุ่นไลท์ฟลายเวท
** ชิง 13 กรกฎาคม 2534 ชนะคะแนน ซันติอาโก เมนเดซ แกมบัว ที่ เม็กซิโก
** เสียแชมป์ 12 ตุลาคม 2534 แพ้น็อค ฆาบิเอร์ บาร์เกซ ยก 2 ที่เม็กซิโก
* แชมป์ WBC Continental Americas รุ่นไลท์ฟลายเวท
** ชิง 30 พฤษภาคม 2535 ชนะคะแนน เฮซุส ชอง ที่เม็กซิโก
** เสียแชมป์ 25 พฤษภาคม 2536 แพ้คะแนน อูโก โตร์เรส ที่ เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBC Continental Americas รุ่นไลท์ฟลายเวทเมื่อ 25 กันยายน 2536 แพ้น็อค อูโก โตร์เรส ยก 9 ที่เม็กซิโก 
** ชิงแชมป์ NABF รุ่นไลท์ฟลายเวทเมื่อ 9 สิงหาคม 2537 แพ้น็อค อีริค กริฟฟิน ยก 9 ที่ สหรัฐ
** ชิงแชมป์ NABF รุ่นไลท์ฟลายเวทเมื่อ 9 มกราคม 2539 แพ้น็อค อีริค กริฟฟิน ยก 3 ที่ สหรัฐ
** ชิงแชมป์โลกรุ่นฟลายเวท WBF เมื่อ 13 กันยายน 2539 แพ้คะแนน ฟ้าลั่น ลูกมิ่งขวัญ ที่ มหาสารคาม

## อ้างอิง

* สถิติการชก boxrec.com 
หมวดหมู่:นักมวยสากลชาวเม็กซิโก
วิทยาลัยชุมชนนราธิวาส

**วิทยาลัยชุมชนนราธิวาส** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นตามนโยบายการขยายการศึกษาไปยังจังหวัดที่ไม่มีสถาบันอุดมศึกษา เมื่อวันที่ 17 เมษายน พ.ศ. 2545 โดยการคัดเลือกศูนย์การศึกษานอกโรงเรียนจังหวัดนราธิวาส ให้ทำหน้าที่วิทยาลัยชุมชนควบคู่ไปกับภารกิจเดิม

## ประวัติ
วิทยาลัยชุมชนนราธิวาส 

## หน่วยจัดการศึกษา
วิทยาลัยชุมชนนราธิวาส มีหน่วยจัดการศึกษาทั้งสิ้น 3 แห่ง ครอบคลุมพื้นที่ 13 อำเภอ ได้แก่ 
*วิทยาลัยชุมชนนราธิวาส อำเภอเมืองนราธิวาส 
*หน่วยจัดการศึกษาอำเภอรือเสาะ อำเภอรือเสาะ ตั้งที่โรงเรียนบ้ายะบะ(อุปการ) อำเภอรือเสาะ จังหวัดนราธิวาส
*หน่วยจัดการศึกษาอำเภอสุไหงโก-ลก อำเภอสุไหงโก-ลก ตั้งที่ วิทยาลัยการอาชีพสุไหงโก-ลก สาขา 1 อำเภอสุไหงโก-ลก จังหวัดนราธิวาส

## หลักสูตรที่เปิดสอน
วิทยาลัยชุมชนนราธิวาส เปิดทำการสอนใน 2 ระดับ คือ หลักสูตรอนุปริญญา และหลักสูตรระยะสั้น
### อนุปริญญา
*สาขาวิชาการพัฒนาชุมชน
*สาขาวิชาการปกครองท้องถิ่น
*สาขาวิชาการศึกษาปฐมวัย
*สาขาวิชาคอมพิวเตอร์ธุรกิจ
*สาขาวิชาการบัญชี
*สาขาวิชาการจัดการทั่วไป
*สาขาวิชาเทคโนโลยีสารสนเทศ
*สาขาวิชาเทคโนโลยีการเกษตร
*สาขาวิชาการท่องเที่ยว
*สาขาวิชาอิสลามศึกษา

## อ้างอิง

นราธิวาส
หมวดหมู่:สถาบันอุดมศึกษาในจังหวัดนราธิวาส
หมวดหมู่:สถานศึกษาในอำเภอเมืองนราธิวาส
ซีเอ็นบลู

**ซีเอ็นบลู** (; ) เป็นวงดนตรีแนวร็อกอินดี จากเกาหลีใต้ จากค่าย FNC Entertainment ประกอบด้วยสมาชิก 4 คน  คือ ยงฮวา จงฮย็อน มินฮย็อก และจ็องชิน

## ประวัติ
ชื่อวงย่อมาจาก Code Name Blue เป็นศิลปินเกาหลีที่เปิดตัวในประเทศญี่ปุ่นสมาชิกทุกคนในวงเป็นคนเกาหลี มีเพียงจงฮย็อนเท่านั้น ที่ในสมัยที่ยังเด็กนั้นอาศัยอยู่ที่ญี่ปุ่นย้ายมาอาศัยอยู่ที่เกาหลีตอนเรียนชั้นอนุบาล และการที่พวกเขาอยู่ที่ญี่ปุ่นในตอนแรกก็เพราะว่า ตอนนั้นสมาชิกทุกคนในวงยังไม่มีประสบการณ์ และทุกคนในวงยกเว้นยงฮวาต่างก็ยังเรียนอยู่มัธยมปลาย ดังนั้น ทางต้นสังกัดค่ายจึงเกรงว่าถ้าหากให้พวกเขาขึ้นเวที่ในทันทีนั้น พวกเขาทุกคนอาจจะมีอาการตื่นเวทีได้ และเนื่องจากที่ประเทศเกาหลี กรุงโซลนั้น ไม่ค่อยมีเวทีเล็ก ๆ เหมาะสำหรับนักร้องหน้าใหม่จึงได้ให้พวกเขาไปฝึกหาประสบการณ์จากการอาศัยอยู่ที่ญี่ปุ่น โดยการเล่นดนตรีในที่สาธารณะต่าง ๆหรือแม้กระทั่งในไนท์คลับ เมื่อสมาชิกทุกคนเริ่มมีความมั่นใจ และเริ่มเป็นที่นิยมในญี่ปุ่น พวกเขาจึงได้กลับมาเปิดตัวที่เกาหลีใต้และก็ประสบความสำเร็จ และพวกเขายังได้รับการกล่าวขานว่าเป็น F.T.Island วงที่สองอีกด้วย ถึงแม้สไตล์เพลงของพวกเขาจะเป็นแนว อินดี้ ก็ตาม

**Bluetory** เป็นมินิอัลบั้มแรก ซึ่งถือว่าเป็นการเปิดตัวอย่างเป็นทางการสำหรับ ซีเอ็นบูล ในประเทศเกาหลีใต้ โดยได้ปล่อยทีเซอร์สี่ตัวด้วยกัน ที่เผยให้เห็นถึงความมีเสน่ห์ของพวกเขาแต่ละคน ซึ่งทีเซอร์จะถูกปล่อยออกมาตามลำดับตัวอักษรแต่ตัวของคำว่า Blue โดยเริ่มต้นทีเซอร์แรกที่ อี จง-ฮย็อน (Burning), คัง มิน-ฮย็อก (Lovely), อี จ็อง-ชิน (Untouchable) และสุดท้ายที่ทีเซอร์ของ ช็อง ยง-ฮวา (Emotional) ในวันที่ 6, 8, 11และ13 มกราคม ค.ศ. 2010 ก่อนจะเปิดตัวมิวสิกตัวแรกเพลง **"I'm a Loner"** (외톨이야) ในวันที่ 14 มกราคม ค.ศ. 2010 เป็นครั้งแรก

ในวันที่ 23 เมษายน ค.ศ. 2010 ทาง FNC Music ค่ายต้นสังกัด ได้ออกมาประกาศชื่อแฟนคลับอย่างเป็นทางการของซีเอ็นบูล คือ **BOICE** ซึ่งเป็นชื่อที่มีคะแนนเสียงส่วนใหญ่จากการโหวตของทีมงาน FNC Music และสมาชิกซีเอ็นบูลทั้งหมด หลังจากที่ FNC Music ได้ประกาศให้แฟนคลับช่วยกันคิดและโหวตชื่อที่อยากให้ใช้เป็นชื่อแฟนคลับอย่างเป็นทางการในวันที่ 22 เมษายน ค.ศ. 2010 โดยคำว่า **BOICE** นั้น เป็นคำที่รวมกันระหว่างคำว่า **BLUE** ซึ่งหมายถึงซีเอ็นบูล รวมกับคำว่า **Voice** ซึ่งหมายถึงเสียงของแฟน ๆ **BOICE** จึงถูกใช้เป็นตัวแทนของซีเอ็นบูลและแฟนคลับทุกคน

## สมาชิก
# ช็อง ยง-ฮวา
#        คัง มิน-ฮย็อก
#        อี จ็อง-ชิน
## อดีตสมาชิก
อี จง-ฮย็อน
<br>
<br>
ควอน กวังจิน (เกาหลี: 권광진 อักษรโรมัน: Kwon Kwangjin)<br>
ชื่อในวงการ กวังจิน (เกาหลี: 광진 อักษรโรมัน: Kwangjin) 12 สิงหาคม ค.ศ. 1992 (31 ปี) โซล ประเทศเกาหลีใต้ - ระยะเวลาการฝึกหัด 10ปี - กวังจินเคยเป็นสมาชิกวง CNBLUE (มือเบส) - กวังจินอยู่ต้นสังกัดFNC Entertainment มามากกว่า10ปี - กวังจินมีความสามารถในการเล่นเบส และกีตาร์

## ผลงานเพลง
### ญี่ปุ่น

### เกาหลี

## รางวัล
### งานประกาศรางวัล
### Golden Disk Awards

### '''Mnet Asian Music Awards'''

## แหล่งข้อมูลอื่น

* 
* 

หมวดหมู่:กลุ่มดนตรีที่ก่อตั้งในปี พ.ศ. 2552
หมวดหมู่:วงกลุ่มสี่สัญชาติเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีจากโซล
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
สวน

thumb|right|สวนญี่ปุ่น

**สวน** หมายถึง บริเวณที่ปลูกต้นไม้เป็นจำนวนมาก โดยมากมักเป็นภายนอกอาคาร สำหรับเพื่อการแสดง เพาะปลูก และเพื่อให้ความเพลิดเพลิน สวนอาจเป็นทั้งสวนธรรมชาติหรือทำจากวัสตุที่มนุษย์สร้างขึ้น สวนโดยทั่วไปเช่นสวนตามบ้านพักอาศัย ส่วนสวนที่จำลองบรรยากาศธรรมชาติในสวนสัตว์ เรียกว่า สวนสัตว์ป่า (zoological garden) 

สวนตามธรรมเนียมของตะวันออก อย่างเช่น สวนเซ็น มักใช้พืชอย่างเช่น parsley ส่วนสวนแบบ Xeriscape จะใช้พื้นท้องถิ่นที่ไม่ต้องการน้ำหรือสิ่งที่สิ้นเปลือง แต่ยังคงได้รับประโยชน์จากสภาพแวดล้อมสวน สวนอาจจะมีการเสริมสร้างด้วยโครงสร้าง อย่างเช่น สิ่งก่อสร้างตกแต่ง หรือ ฟอลลีย์ รวมถึงส่วนประกอบเกี่ยวกับน้ำ อย่างเช่น น้ำพุ บ่อน้ำ (อาจมีปลาหรือไม่มีก็ได้) น้ำตกหรือลำธาร รูปปั้น ซุ้มไม้ โครงไม้ระแนง และอื่น ๆ

สวนบางสวนมีจุดประสงค์เพื่อการตกแต่งโดยเฉพาะ ขณะที่ในบางสวนการให้ผลผลิต พืชสวนครัว สวนที่ผลิตพืชผลในฟาร์ม จะมีขนาดเล็กกว่าฟาร์ม และมักมีจุดประสงค์เพื่อความเพลิดเพลิน งานอดิเรกมากกว่าผลิตเพื่อขาย สวนดอกไม้จะรวมไม้ดอกที่มีความแตกต่างทางด้าน สีสัน ความสูง พื้นผิว และกลิ่นหอม เพื่อให้น่าสนใจและความสุข

การจัดสวนเป็นกิจกรรมสำหรับการปลูกพืชและบำรุงรักษาสวน สามารถทำโดยมือสมัครเล่นและนักจัดสวนมืออาชีพ ภูมิสถาปัตยกรรมเกี่ยวข้องกับวิชาชีพในการออกแบบพิเศษสำหรับสาธารณะและลูกค้า

## อ้างอิง

จัดสวน 

หมวดหมู่:สวน
หมวดหมู่:ภูมิทัศน์
สวนสัตว์กลางคืน

thumb
**สวนสัตว์กลางคืน** () คือสถานที่จัดแสดงสัตว์ป่าทุกชนิด ไม่ว่าจะเป็นสัตว์ป่า สัตว์ปีก สัตว์เลื้อยคลาน และสัตว์น้ำ สวนสัตว์กลางคืนแห่งแรกของโลกคือไนต์ซาฟารีที่ประเทศสิงคโปร์ ซึ่งเปิดให้บริการมาตั้งแต่ พ.ศ. 2537

## สวนสัตว์กลางคืนในประเทศไทย
สำหรับประเทศไทยได้มีการจัดตั้งเชียงใหม่ไนท์ซาฟารีขึ้นที่จังหวัดเชียงใหม่ในปี พ.ศ. 2549 โดยถือเป็นสวนสัตว์กลางคืนแห่งที่สามของโลก ถัดจากไนต์ซาฟารีของประเทศสิงคโปร์ และไชน่าไนต์ซาฟารีของประเทศจีน

## รายชื่อสวนสัตว์กลางคืน
* ไนท์ซาฟารี ในประเทศสิงคโปร์
* ไชน่าไนต์ซาฟารี ในกว่างโจว ประเทศจีน
* เชียงใหม่ไนท์ซาฟารี ในจังหวัดเชียงใหม่ ประเทศไทย
* Greater Noida Night Safari ในรัฐอุตตรประเทศ ประเทศอินเดีย

## อ้างอิง

หมวดหมู่:สัตววิทยา
หมวดหมู่:สวนสัตว์
เอิร์ธ (สถานีโทรทัศน์)

**เอิร์ธ ()** เป็นสถานีโทรทัศน์สารคดีของ ไลฟ์ ทีวี ออกอากาศทางเคเบิลท้องถิ่นทั่วประเทศ โดยเนื้อหาของช่องจะนำเสนอสารคดีดังจากทั่วทุกมุมโลก แบ่งเป็นหมวดสารคดี ได้แก่ สารคดีวิทยาศาสตร์ สารคดีประวัติศาสตร์ สารคดีกิน เที่ยว และการใช้ชีวิต และ สารคดีสัตว์โลก เอิร์ธ มีสโลแกนว่า "เพราะโลกคือบ้านของเรา" ปัจจุบันได้ยุติการออกอากาศแล้ว

### ประวัติช่องเอิร์ธ
**เอิร์ธ** เดิมชื่อช่องว่า อีดีเอ็น แต่ได้ยุติการออกอากาศเมื่อวันที่ 31 กรกฎาคม 2552 เพื่อปรับรูปแบบของรายการใหม่ และได้นำช่อง **มิราเคิล** เข้ามาแทนที่ 

ช่องสารคดีได้กลับเข้ามาในรูปแบบและชื่อช่องใหม่คือ **เอิร์ธ** โดยออกอากาศเป็นช่องสัญญาณใหม่พร้อมกับช่อง **ฟุตบอล พลัส** เมื่อวันที่ 1 กันยายน 2552   

ช่อง **เอิร์ธ** ได้ยุติการออกอากาศ ตั้งแต่หลังเที่ยงคืนของวันที่ 30 กันยายน พ.ศ. 2554 

### รายการที่ออกอากาศ
## อีดีเอ็น

### ประวัติ อีดีเอ็น
**อีดีเอ็น** ออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)

**วันที่ 26 กันยายน 2549** ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี" 

**วันที่ 1 พฤศจิกายน 2549** ได้มีการเปลี่ยนโลโก้ของช่องใหม่ โดยจะเป็นรูปลูกศรมีคำเขียนว่า"EDN"อยู่หน้าลูกศร และด้านบนลูกศรจะมีคำว่า LIVE อยู่ เพื่อให้ได้รู้ว่าอยู่ในเครือของ ไลฟ์ อินคอร์ปอเรชั่น

**วันที่ 1 มกราคม 2550** ไลฟ์ทีวีได้ร่วมมือกับ Panorama World Wide ผู้ถือลิขสิทธิ์สารคดีในประเทศไทย นำสารคดีชั้นนำทั้งในประเทศและต่างประเทศ มาเผยแพร่ออกอากาศในช่อง

**วันที่ 1 สิงหาคม 2552** ได้ยุติการออกอากาศช่อง อีดีเอ็น และเปลี่ยนชื่อช่องเป็น มิราเคิล 

**วันที่ 1 กันยายน 2552** เปิดช่องสารดคีโดยปรับรูปแบบใหม่ชื่อช่อง เอิร์ธ
### รายการที่ออกอากาศ
ช่องอีดีเอ็นมีรายการสารคดี 2 ประเภทคือ สารคดีที่ออกเป็นเทปตอน และ สารคดีชุด 

* **สารคดีออกเป็นเทปตอน** จะนำมาออกอากาศเดือนละ 4 ตอน แบ่งเป็นสัปดาห์ละ 1 ตอน โดยจะมีสารคดีพื้นบ้านของไทยและสารคดีต่างประเทศ ดังนี้ 
** **โลกอัศจรรย์**
** **ปราชญเดินดิน**
** **คนหวงแผ่นดิน**
** **Body & Soul**
** **Postcard**
** **สารคดีจาก Panarama Worldwide **

* **สารคดีชุด** จะนำสารคดีจาก Panarama World Wide ผู้ถือสิขสิทธิ์สารคดีระดับโลกในประเทศไทย โดยเป็นสารคดีจากต่างประเทศทั้งหมด แบ่งเป็นหมวดสารคดี ได้แก่ สารคดีวิทยาศาสตร์ สารคดีประวัติศาสตร์ สารคดีกิน เที่ยว และการใช้ชีวิต และ สารคดีสัตว์ โดยจะออกอากาศแบ่งเป็นหมวดสารคดี เดือนละ 4 เรื่อง แบ่งเป็นสัปดาห์ละ 1 เรื่อง

## อ้างอิงทั่วไป
* ไลฟ์ แมกกาซีน (LIVE Magazine)

## อ้างอิง

## แหล่งข้อมูลอื่น
* เว็บไซต์ บมจ.ไลฟ์ อินคอร์ปอเรชั่น 
* เว็บไซต์ ไลฟ์ ทีวี 

อ
อ
กรุสมบัติกอลมาร์

**กรุสมบัติกอลมาร์** () เป็นกรุสมบัติมีค่าที่ฝังไว้โดยชาวยิวในช่วงเวลาระหว่างที่เกิดกาฬโรคระบาดในยุโรป กรุสมบัติขุดพบในปี ค.ศ. 1863 ในผนังของบ้านยุคกลางที่ถนนรูเดฌุอิฟ (*rue des Juifs*) ที่เมืองกอลมาร์ในแคว้นอาลซัส ประเทศฝรั่งเศส เชื่อกันว่าสมบัติบางชิ้นถูกขายไปก่อนหน้าที่จะได้รับการบันทึกอย่างเป็นทางการ ปัจจุบันสมบัติที่ขุดได้จากกรุสมบัติกอลมาร์ส่วนใหญ่ตั้งแสดงอยู่ที่พิพิธภัณฑ์กลูว์นีในประเทศฝรั่งเศส รายละเอียดเพิ่งได้รับการตีพิมพ์ในปี ค.ศ. 1999 เมื่อมีการแสดงนิทรรศการที่กอลมาร์

สมบัติที่พบในกรุประกอบด้วยแหวนแต่งงานอย่างเป็นทางการแบบยิวซึ่งเป็นศิลปะประกอบการพิธีของยิวที่หาดูได้ยาก ที่มีหัวแหวนที่มีลักษณะเหมือนเรือนเล็ก ๆ แทนที่จะเป็นหัวแหวนที่ทำด้วยอัญมณี ตามที่ระบุไว้ในกฎของศาสนายูดายว่าแหวนแต่งงานจะต้องทำด้วยทองเพียงอย่างเดียวhttp://commons.wikimedia.org/wiki/Image:Jewish_wedding_ring_MNMA_Cl20658.jpg#filehistory สิ่งอื่น ๆ ในกรุก็มีเหรียญเงิน, เครื่องช้อนส้อมที่ทำด้วยเงิน และ เครื่องประดับที่ทำด้วยทองและเงิน รวมทั้งหัวเข็มขัดอันงดงาม และ แหวนเงินอีกสิบห้าวง

## อ้างอิง

## ดูเพิ่ม
* กรุสมบัติ

## แหล่งข้อมูลอื่น

กอลมาร์
หมวดหมู่:แคว้นอาลซัส
ท่าอากาศยานคิตะกีวชู

**ท่าอากาศยานคิตะกีวชู** () เป็นท่าอากาศยานระดับ 2 ตั้งอยู่ 3 กิโลเมตร จากชายฝั่งเมืองคิตะกีวชู จังหวัดฟูกูโอกะ ประเทศญี่ปุ่น เป็นท่าอากาศยานที่สร้างขึ้นบนเกาะเทียม ทางตะวันตกของทะเลในเซโตะ เปิดบริการครั้งแรกในวันที่ 16 มีนาคม พ.ศ. 2549 ภายใต้ชื่อว่า ท่าอากาศยานนิวคิตะกีวชู ก่อนที่จะเปลี่ยนชื่อเป็นอย่างปัจจุบันในปี พ.ศ. 2551

ท่าอากาศยานคิตะกีวชูเป็นหนึ่งในสี่ท่าอากาศยานในญี่ปุ่น ที่ปฏิบัติการ 24 ชั่วโมง (หลังจากท่าอากาศยานชินชิโตเซะ ท่าอากาศยานนานาชาติคันไซ และท่าอากาศยานนานาชาติชูบุเซ็นแทรร์)

## สายการบินและจุดหมายปลายทาง
* เจแปนแอร์ไลน์ (โตเกียว-ฮาเนดะ)
* เจแปนทรานโอเชียนแอร์ (โอกินาวะ)
* เชจูแอร์ (โซล-อินช็อน)
* สตาร์ไฟเออร์ (โตเกียว-ฮาเนดะ)

## อ้างอิง

## แหล่งข้อมูลอื่น
* เว็บไซต์ทางการ  

คิตะกีวชู
หมวดหมู่:การขนส่งในจังหวัดฟูกูโอกะ
หมวดหมู่:เกาะที่มนุษย์สร้างขึ้น
หมวดหมู่:คิตะกีวชู
หมวดหมู่:สิ่งก่อสร้างในจังหวัดฟูกูโอกะ
ค
เทศบาลเมืองบัวใหญ่

**เทศบาลเมืองบัวใหญ่** เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอบัวใหญ่ จังหวัดนครราชสีมา มีพื้นที่ 10.626 ตารางกิโลเมตร ครอบคลุมพื้นที่บางส่วนของตำบลบัวใหญ่ มีประชากรในปี พ.ศ. 2560 จำนวน 13,978 คน

## ประวัติ
เมืองบัวใหญ่เป็นเทศบาลเก่าแก่มากเทศบาลหนึ่ง ซึ่งแต่เดิมเป็นสุขาภิบาลตำบลบัวใหญ่ ต่อมาเมื่อวันที่ 20 กุมภาพันธ์ พ.ศ. 2500 มีพระกฤษฎีกายกฐานะสุขาภิบาลบัวใหญ่ เป็นเทศบาลตำบลบัวใหญ่ จนกระทั่งเมื่อวันที่ 13 กุมภาพันธ์ พ.ศ. 2547 กระทรวงมหาดไทยได้ประกาศเปลี่ยนแปลงจาก เทศบาลตำบลบัวใหญ่เป็นเทศบาลเมืองบัวใหญ่ มีคณะผู้บริหารประกอบด้วยนายกเทศมนตรี รองนายกเทศมนตรี 3 คน และสมาชิกสภาเทศบาล 18 คน 

## ที่ตั้งและอาณาเขต
เทศบาลเมืองบัวใหญ่ ตั้งอยู่ที่ตำบลบัวใหญ่ อำเภอบัวใหญ่ จังหวัดนครราชสีมา มีสำนักงานตั้งอยู่เลขที่ 52 ทางหลวงแผ่นดินหมายเลข 202 ตำบลบัวใหญ่ อำเภอบัวใหญ่ จังหวัดนครราชสีมา ด้านหลังของสำนักงานติดกับโรงเรียนเทศบาล 3 (บ้านหนองม่วง) ด้านทิศเหนืออยู่ติดกับสนามกีฬากลางอำเภอบัวใหญ่ และหมู่บ้านดีพร้อม ด้านทิศใต้อยู่ติดกับสถานที่ก่อสร้างโรงงานอะไหล่ยนต์บัวใหญ่

เทศบาลเมืองบัวใหญ่มีพื้นที่ 10.626 ตารางกิโลเมตร ตามประกาศกระทรวงมหาดไทยเรื่องเปลี่ยนแปลงฐานะเทศบาลเมืองบัวใหญ่ เมื่อวันที่ 13 กุมภาพันธ์ พ.ศ. 2547 กำหนดเขตเทศบาลเมืองบัวใหญ่ไว้ดังนี้ คือ
* **ทิศเหนือ** ติดต่อกับบ้านน้ำอ้อม บ้านโคกป่าตอง บ้านสวนผัก อบต.บัวใหญ่ 
* **ทิศใต้** ติดต่อกับทุ่งนาบ้านหัวหนอง อบต.บัวใหญ่
* **ทิศตะวันออก** ติดต่อกับบ้านห้วย บ้านดอนฆ่าเสือ ทุ่งนา อบต.กุดจอก 
* **ทิศตะวันตก** ติดต่อกับบ้านหนองแวง บ้านหันน้อย ทุ่งนา อบต.หนองแจ้งใหญ่

## ประชากรและชุมชน
จำนวนประชากรตามสถิติการทะเบียนราษฎร ณ วันที่ 31 ธันวาคม พ.ศ. 2552 มีทั้งสิ้น 14,599 คน เป็นชาย 7,092  คน เป็นหญิง 7,507  คน มีจำนวนบ้านเรือน 5,571 หลังคาเรือน ความหนาแน่นประมาณ 476.32 หลังคาเรือน/ตารางกิโลเมตร 

เดิมมีการจัดตั้งชุมชนทั้งหมด 21 ชุมชน ต่อมาเมื่อปี พ.ศ. 2547 ได้มีการจัดตั้งชุมชนขึ้นใหม่เพิ่มอีก 1 ชุมชน รวมทั้งหมดเป็น 22 ชุมชน โดยภายในชุมชนได้กำหนดให้มีการเลือกตั้งคณะกรรมการชุมชนขึ้นทุก 2 ปี คณะกรรมการชุมชนจะเป็นกลุ่มบุคคลที่เป็นตัวแทนประชาชนในการบริหารและจัดการด้านต่าง ๆ ภายในชุมชน เป็นผู้ประสานความต้องการของชุมชนนำเสนอต่อเทศบาลเพื่อให้การตอบสนองความต้องการของประชาชนในชุมชน ได้อย่างถูกต้อง นอกจากนี้ชุมชนทั้ง 22 ชุมชน ได้มีการประสานงานกันโดยผ่านเครือข่ายคณะกรรมการชุมชน

การดำเนินกิจการเทศพาณิชย์ของเทศบาลเมืองบัวใหญ่ มี 2 ประเภท คือ การประปา และการสถานธนานุบาล เป็นต้น

## อ้างอิง

## แหล่งข้อมูลอื่น
* 

บัวใหญ่
บัวใหญ่
เทศบาลเมืองนางรอง

**เทศบาลเมืองนางรอง** เป็นเทศบาลเมืองในอำเภอนางรอง จังหวัดบุรีรัมย์ ได้รับการยกฐานะเป็นเทศบาลเมือง เมื่อวันที่ 3 สิงหาคม พ.ศ. 2548 มีพื้นที่ครอบคลุมบางส่วนของตำบลนางรอง และบางส่วนของตำบลถนนหัก

## ภูมิศาสตร์
### อาณาเขต
* **ทิศเหนือ** ติดต่อกับตำบลนางรอง และตำบลหนองยายพิมพ์ อำเภอนางรอง 
* **ทิศใต้** ติดต่อกับตำบลสะเดาและตำบลนางรอง อำเภอนางรอง 
* **ทิศตะวันออก** ติดต่อกับตำบลถนนหัก และตำบลหนองยายพิมพ์ อำเภอนางรอง 
* **ทิศตะวันตก** ติดต่อกับตำบลหนองโบสถ์และตำบลนางรอง อำเภอนางรอง 

### สภาพภูมิอากาศ
สภาพอากาศทั่วไป แบ่งออกเป็น 3 ฤดู
* ฤดูร้อน เริ่มตั้งแต่กลางเดือนกุมภาพันธ์เป็นต้นไป จนถึงกลางเดือนพฤษภาคม
* ฤดูฝน เริ่มตั้งแต่เดือนพฤษภาคมเป็นต้นไป จนถึงเดือนตุลาคม
* ฤดูหนาว เริ่มตั้งแต่เดือนตุลาคมเป็นต้นไป จนถึงเดือนกุมภาพันธ์

## การแบ่งเขตการปกครอง
เทศบาลเมืองนางรองได้แบ่งชุมชนออกเป็น จำนวน 20 ชุมชน ดังนี้

# ชุมชนวัดขุนก้อง
# ชุมชนวัดกลาง
# ชุมชนวัดร่องมันเทศ
# ชุมชนวัดป่าเรไร
# ชุมชนป่าตาเส็ง
# ชุมชนวัดถนนหัก
# ชุมชนบ้านเก่า
# ชุมชนวัดใหม่เรไรทอง
# ชุมชนหนองโพรง
# ชุมชนทุ่งแหลม
# ชุมชนหนองรี
# ชุมชนบ้านหนองกราด
# ชุมชนบ้านหนองเสม็ด
# ชุมชนบ้านจะบวก
# ชุมชนโคกหลวงพ่อ
# ชุมชนบ้านดอนแสลงพันธ์
# ชุมชนบ้านถนนหัก
# ชุมชนถนนหักพัฒนา
# ชุมชนวัดสวนป่ารักน้ำ
# ชุมชนวัดหัวสะพาน

## ศาสนาและวัฒนธรรม
thumb|วัดตะวันตกนางรอง
ประชาชนในเขตเทศบาลเมืองนางรองส่วนใหญ่นับถือศาสนาพุทธ ในเขตเทศบาลเมืองนางรองมีวัดและสำนักสงฆ์ทั้งสิ้น 10 แห่ง โบสถ์คริสต์ 1 แห่ง

ในเขตเทศบาลเมืองนางรองมีภาษาถิ่นหลากหลายที่ใชสื่อสารในชีวิตประจำวันภาษาถิ่นไทยนางรอง (ไทยเบิ้ง) ซึ่งมีสำเนียงคล้ายภาษาถิ่นไทยโคราช นอกนั้นเป็นภาษาถิ่นไทยอีสาน เขมร ส่วย ปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมป็นอันหนึ่งอันเดียวกันเหมือนกับประเพณีท้องถิ่นอื่น ๆ ดังนี้
* ประเพณีสงกรานต์ วันที่ 12-13 เมษายน ของทุกปี จัดแข่งขันเรืออีโปงชิงถ้วยพระราชทานสมเด็จพระเทะรันราชสุดาฯแข่งขันเขียดขี่ขอน ประกวดกองเชียร์ รดน้ำดำหัวขอพรผู้สูงอายุ
* ประเพณีเข้าพรรษา วันเข้าพรรษาของทุกปี จัดประกวดต้นเทียน ประกวดธิดาเทียน และขบวนแห่เทียนพรรษา
* ประเพณีลอยกระทง วันขึ้น 15 ค่ำเดือน 12 จัดงานประเพณีลอยกระทง ประกวดขบวนแห่ ประกวดนางนพมาศ ประกวดกระทง
* ประเพณีขึ้นปีใหม่ วันที่ 1 มกราคมจัดงานทำบุญตักบาตร

## โครงสร้างพื้นฐาน
### การศึกษา
สถานศึกษาในเขตเทศบาลเมืองนางรอง มีโรงเรียนประถมศึกษาในสังกัดเทศบาล จำนวน 1 แห่ง และสังกัดสำนักงานเขตพื้นที่การศึกษาบุรีรัมย์ เขต 3 จำนวน 6 แห่ง โรงเรียนมัธยมศึกษา จำนวน 1 แห่ง ศูนย์การศึกษานอกโรงเรียนจำนวน 1 แห่ง วิทยาลัยการอาชีพ จำนวน 1 แห่ง โรงเรียนเอกชน จำนวน 2 แห่ง ศูนย์พัฒนาเด็กเล็ก จำนวน 5 ศูนย์
 
### สาธารณสุข
thumb|โรงพยาบาลนางรอง
* โรงพยาบาลในเขตเทศบาล
** รัฐบาล จำนวน 1 แห่ง (โรงพยาบาลนางรอง) เตียงคนไข้ จำนวน 257 เตียง
** เอกชน จำนวน 1 แห่ง เตียงคนไข้ จำนวน 150 เตียง
* ศูนย์บริการสาธารณสุข จำนวน 1 แห่ง
* คลีนิคเอกชน จำนวน 25 แห่ง
* แพทย์ จำนวน 41 คน อัตราส่วนแพทย์ ต่อประชาชน 1 :519

## อ้างอิง

นางรอง
หมวดหมู่:อำเภอนางรอง
เทศบาลเมืองสุรินทร์

**เทศบาลเมืองสุรินทร์** เป็นเทศบาลเมืองแห่งหนึ่งที่มีพื้นที่ครอบคลุมตำบลในเมือง อำเภอเมืองสุรินทร์ จังหวัดสุรินทร์ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดสุรินทร์

thumb|อนุสาวรีย์พระยาสุรินทรภักดีศรีณรงค์จางวาง (ปุม) เจ้าเมืองสุรินทร์คนแรก
[thumb|[วัดบูรพาราม (อำเภอเมืองสุรินทร์)|วัดบูรพาราม]]
thumb|ศาลหลักเมืองสุรินทร์

## ที่ตั้งและอาณาเขต
เทศบาลเมืองสุรินทร์ ตั้งอยู่ทางตอนใต้ของภาคตะวันออกเฉียงเหนือ ประมาณเส้นแวงที่ 103 องศาตะวันออก และเส้นรุ้งที่ 15 องศาเหนือ ห่างจากกรุงเทพมหานครโดยทางรถไฟ ประมาณ 420 กิโลเมตร หรือโดยทางรถยนต์ประมาณ 454 กิโลเมตร ปัจจุบันเทศบาลเมืองสุรินทร์มีพื้นที่ประมาณ 11.39 ตารางกิโลเมตร มีอาณาเขตติดต่อดังนี้

* **ทิศเหนือ** ตั้งแต่หลักเขตที่ 9 ถึงหลักเขตที่ 1 ติดกับตำบลแกใหญ่ อำเภอเมืองสุรินทร์ จังหวัดสุรินทร์
* **ทิศตะวันออก** จากหลักเขตที่ 1 หลักเขตที่ 2 หลักเขตที่ 3 และหลัก เขตที่ 4 ติดกับตำบลสลักได อำเภอเมืองสุรินทร์ จังหวัดสุรินทร์
* **ทิศใต้** จากหลักเขตที่ 4 หลักเขตที่ 5 หลักเขตที่ 6 และหลักเขตที่ 7 ติดกับตำบลนอกเมือง อำเภอเมืองสุรินทร์ จังหวัดสุรินทร์
* **ทิศตะวันตก** จากหลักเขตที่ 7 หลักเขตที่ 8 และหลักเขตที่ 9 ติดกับตำบลนอกเมือง อำเภอเมืองสุรินทร์ จังหวัดสุรินทร์

## ประชากรและชุมชน
จำนวนประชากรตามสถิติทะเบียนราษฎร ณ เดือน มีนาคม 2550 เทศบาลเมืองสุรินทร์มีจำนวนประชากรทั้งสิ้น 40,289 คน แบ่งเป็นชาย 18,920 คน หญิง 21,369 คน จำนวนบ้าน 13,946 หลังคาเรือน ความหนาแน่นของประชากรโดยเฉลี่ย 3,537 คนต่อตารางกิโลเมตร ผู้มีสิทธิเลือกตั้งจำนวน 27,702 คน 

ชุมชนในเขตเทศบาลที่จัดตั้งขึ้น มีจำนวน 32 ชุมชน ดังนี้

* ชุมชนบ้านถนน 
* ชุมชนศรีจุมพล 
* ชุมชนโพธิ์ทอง 
* ชุมชนไตรรงค์ 
* ชุมชนสระโบราณ 
* ชุมชนหน้าสถานีรถไฟ 
* ชุมชนบำรุงราษฎร์ 
* ชุมชนเทพสุนทร 
* ชุมชนหลังตลาด 
* ชุมชนทุ่งโพธิ์ 
* ชุมชนดองกะเม็ด 
* ชุมชนพรหมเทพ
* ชุมชนโพธิ์ร้าง-โพธิ์กลาง 
* ชุมชนศรีไผทสมันต์
* ชุมชนศาลาลอย 
* ชุมชนเกาะลอย 
* ชุมชนปอยปริง-ปอยหลวง
* ชุมชนสุรินทร์ภักดี 
* ชุมชนประทุมเมฆ 
* ชุมชนเทศบาลอนุสรณ์
* ชุมชนหมอกวน
* ชุมชนตาดอก
* ชุมชนศรีบัวราย 
* ชุมชนหนองบัว 
* ชุมชนโดนไข
* ชุมชนศรีดอกจาน
* ชุมชนศรีเทพ 
* ชุมชนบูรพาราม
* ชุมชนมั่งมีศรีสุข
* ชุมชนปัทมานนท์ 
* ชุมชนเทศบาลอนุสรณ์ 2
* ชุมชนโนงปรีง

## การขนส่ง
ในเขตเทศบาลเมืองสุรินทร์มีสถานีขนส่งผู้โดยสารจังหวัดสุรินทร์ และสถานีรถไฟสุรินทร์ นอกจากนี้ ยังมีท่าอากาศยานใกล้เคียง คือ ท่าอากาศยานสุรินทร์ภักดี ซึ่งอยู่นอกเขตเทศบาล

## นายกเทศมนตรี

## อ้างอิง

## แหล่งข้อมูลอื่น

* 
* 

สุรินทร์
สุรินทร์
หมวดหมู่:เทศบาลเมืองสุรินทร์
ทเวนตีไฟฟ์อาเวอส์

**ทเวนตีไฟฟ์อาเวอส์** () เป็นอดีตกลุ่มดนตรีสัญชาติไทยแนวอัลเทอร์เนทีฟ ที่มีส่วนผสมของดนตรีแบบบริตป็อป โฟล์ก และร็อก สังกัดค่ายจีนี่ เรคคอร์ด ประกอบด้วยสมาชิก 5 คน ได้แก่ "แหลม" สมพล รุ่งพาณิชย์ (ร้องนำ), "โฟร์" ประทีป สิริอิสสระนันท์ (กีต้าร์), "ปู๋" ปิยวัฒน์ มีเครือ (กีต้าร์), "บัง" เอกศิริ กำบังภัย (เบส) และ "จ๊อบ" กฤตพงศ์ สกุลนามอเนก (กลอง)

วงก่อตั้งโดยสมาชิก 2 คน คือตั้มและบัง โดยมีโฟร์มาร่วมเล่นกีตาร์ จากนั้นได้พบกับแหลม จากคำแนะนำของพนเทพ สุวรรณะบุณย์ และกมลศักดิ์ สุนทานนท์ หลังจากนั้นได้ชวนปู๋เข้าร่วมเป็นสมาชิก และได้ก่อตั้งวงในชื่อ "ทเวนตีไฟฟ์อาเวอส์"

อัลบั้ม *ทเวนตีไฟฟ์อาเวอส์* (25 hours) เป็นผลงานที่ออกกับสังกัดบีลีฟเรเคิดส์ มีซิงเกิลที่เป็นที่รู้จักของคนฟัง ได้แก่ "วันดีดี" "ถามจันทร์" และ "ทำได้เพียง" ซึ่งเป็นเพลงที่ติดอันดับ 1 ในชาร์ตของ Seed Top 20, Hot Chart 20 ทั้งหมด 3 สัปดาห์ และอยู่ในอันดับ 1 ของ The Fat 40 รวมทั้งหมด 4 สัปดาห์  

ทเวนตีไฟฟ์อาเวอส์ได้รับรางวัลศิลปินหน้าใหม่ยอดเยี่ยม จากการประกาศผลรางวัลแฮมเบอร์เกอร์อวอร์ดส ครั้งที่ 7

พ.ศ. 2557 ทเวนตี้ไฟฟ์อาเวอส์ได้ย้ายมายังค่าย จีนี่ เรคคอร์ด เนื่องจากหมดสัญญากับทางค่าย บีลีฟเรคอร์ดส

## สมาชิกของวง
;สมาชิกปัจจุบัน
* สมพล รุ่งพาณิชย์ (แหลม) – ร้องนำ
* ประทีป สิริอิสสระนันท์ (โฟร์) – กีต้าร์
* ปิยวัฒน์ มีเครือ (ปู๋) – กีต้าร์
* เอกศิริ กำบังภัย (บัง) – เบส
* กฤตพงศ์ สกุลนามอเนก (จ๊อบ) – กลอง

;อดีตสมาชิก
* กิตติศักดิ์ ตันตระรุ่งโรจน์ (ตั้ม) – กลอง

## ผลงาน

### สตูดิโออัลบั้ม

### ซิงเกิล

### ซิงเกิลรับเชิญ

### โปรโมชั่นซิงเกิล

### เพลงอื่นๆ

## โฆษณา
* เครื่องดื่ม กระทิงแดง (2554)
* มอเตอร์ไซค์ ฮอนด้า (2554)
* ไอศกรีม วอลล์ คอร์เนตโต (2556)

## รางวัล
;พ.ศ. 2553
**FAT AWARDS ครั้งที่ 10**
# อัลบั้มยอดเยี่ยม - อัลบั้ม 25 hours
# เพลงยอดนิยม - เพลง ทำได้เพียง
# ศิลปินยอดนิยม
**SEED AWARDS ครั้งที่ 5**
# รางวัลศิลปินหน้าใหม่ยอดเยี่ยมสุดซี๊ดประจำปี
**You2Play Award**
# ศิลปินที่มีคนคลิ๊กเข้ามาดูมากที่สุด
# เพลงที่มีคนคลิ๊กเข้ามาฟังมากที่สุด - เพลง ทำได้เพียง
**แฮมเบอร์เกอร์อวอร์ดส ครั้งที่ 7**
# รางวัลศิลปินหน้าใหม่ยอดเยี่ยม
**สยามดารา สตาร์ อวอร์ด 2010**
# รางวัลนักร้องหน้าใหม่ยอดนิยม
**Gmember Awards 2010**
# ศิลปินกลุ่มที่น่าจับตามองแห่งปี

## หมายเหตุ

## อ้างอิง

## แหล่งข้อมูลอื่น
* 
* 

หมวดหมู่:ศิลปินสังกัดจีนี่เรคอร์ดส
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:ก่อตั้งในประเทศไทยในปี พ.ศ. 2551
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ยุบเลิกในปี พ.ศ. 2563
หมวดหมู่:สิ้นสุดในประเทศไทยในปี พ.ศ. 2563
เทศบาลเมืองเดชอุดม

**เทศบาลเมืองเดชอุดม** เป็นเทศบาลเมืองหนึ่งในสี่แห่งของจังหวัดอุบลราชธานี ตั้งอยู่ในอำเภอเดชอุดม ครอบคลุมพื้นที่บางส่วนของตำบลเมืองเดช ได้รับการยกฐานะเป็นเทศบาลเมืองเมื่อ พ.ศ. 2550 มีจำนวนประชากรในพื้นที่ประมาณ 14,700 คน

## ประวัติ
ชุมชนเมืองเดชอุดมเดิมเป็นเขต **สุขาภิบาลเมืองเดช** เมื่อวันที่ 15 ตุลาคม พ.ศ. 2499 ต่อมาได้เปลี่ยนแปลงเป็น **เทศบาลตำบลเมืองเดช** ตามผลกฎหมายพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่ 24 กุมภาพันธ์ พ.ศ. 2542 หลังจากนั้นได้รับการยกฐานะอีกครั้งหนึ่งเป็น **เทศบาลเมืองเมืองเดช** ตามประกาศกระทรวงมหาดไทย เมื่อวันที่ 5 เมษายน พ.ศ. 2550 และได้เปลี่ยนแปลงชื่อเป็น **เทศบาลเมืองเดชอุดม** ตั้งแต่วันที่ 16 กรกฎาคม พ.ศ. 2551 เป็นต้นมา

## อ้างอิง

## แหล่งข้อมูลอื่น
* เทศบาลเมืองเดชอุดม

หมวดหมู่:เทศบาลเมืองในจังหวัดอุบลราชธานี
หมวดหมู่:อำเภอเดชอุดม
ริอ็อตออนแอนเอมพีตีสตรีต

**ริอ็อตออนแอนเอมพีตีสตรีต** () เป็นอัลบั้มชุดที่ 2 ของคู่ดูโอจากนอร์เวย์ คิงส์ออฟคอนวีเนียนซ์ ในอัลบั้มนี้มี 2 เพลงที่ร่วมงานกับศิลปินชาวแคนาดาที่ชื่อ ไฟสต์ อัลบั้มติดชาร์ตสูงสุดอันดับ 2 ในนอร์เวย์ และอันดับ 49 ในสหราชอาณาจักร 

## รายชื่อเพลง
# "Homesick" – 3:13
# "Misread" – 3:08
# "Cayman Islands" – 3:02
# "Stay Out of Trouble" – 5:04
# "Know How" (feat. Feist) – 3:58
# "Sorry or Please" – 3:47
# "Love Is No Big Truth" – 3:48
# "I'd Rather Dance with You" – 3:29
# "Live Long" – 2:57
# "Surprise Ice" – 4:23
# "Gold in the Air of Summer" – 3:33
# "The Build-Up" (feat. Feist) – 4:05

หมวดหมู่:อัลบั้มเพลงในปี พ.ศ. 2547
หมวดหมู่:อัลบั้มเพลงของคิงส์ออฟคอนวีเนียนซ์
เทศบาลเมืองวารินชำราบ

**เทศบาลเมืองวารินชำราบ** เป็นเทศบาลเมืองตั้งอยู่ที่อำเภอวารินชำราบ จังหวัดอุบลราชธานี มีอาณาเขตครอบคลุมเขตตำบลวารินชำราบทั้งหมด โดยห่างจากเทศบาลนครอุบลราชธานีเพียงแค่ 2 กิโลเมตรเท่านั้น และเป็นเมืองที่ใหญ่อันดับ 2 ของจังหวัดอุบลราชธานี รองจากเทศบาลนครอุบลราชธานี เป็นเมืองที่มีความสำคัญทางด้านเศรษฐกิจอย่างมากในจังหวัดอุบลราชธานี

## ประวัติ
* เทศบาลเมืองวารินชำราบเดิมชื่อ "บ้านคำน้ำแซบ" ต่อมาเป็นชุมชนที่มีความสำคัญ กระทรวงมหาดไทยจึงได้ประกาศใช้ในราชกิจานุเบกษา เล่มที่ 45 ตอนที่ 76 ลงวันที่ 14 มีนาคม 2480 ยกฐานะบ้านคำน้ำแซบขึ้นเป็นเทศบาล โดยใช้ชื่อว่า **เทศบาลตำบลธาตุ** มีพื้นที่ 1 ตารางกิโลเมตร พระราชกฤษฎีกาจัดตั้งเทศบาลตำบลธาตุ จังหวัดอุบลราชธานี พุทธศักราช ๒๔๘๐] โดยมีนายกเทศมนตรีคนแรกคือพระยาประทุมเทพภักดี
* ต่อมา พ.ศ. 2486 ได้ประกาศในราชกิจานุเบกษา เล่มที่ 60 ตอนที่ 44 ลงวันที่ 24 สิงหาคม 2486 ได้ทำการเปลี่ยนชื่อจาก เทศบาลตำบลธาตุ เป็น **เทศบาลตำบลวารินชำราบ** เพื่อให้ตรงกับชื่อของอำเภอวารินชำราบ
* พ.ศ. 2490 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 5.7 ตารางกิโลเมตร
* พ.ศ. 2534 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 12.9 ตารางกิโลเมตร โดยมีผลบังคับใช้ตั้งแต่วันที่ 1 มกราคม 2535 ถึงปัจจุบัน
* พ.ศ. 2538 มีพระราชกฤษฎีกายกฐานะจากเทศบาลตำบลวารินชำราบเป็น **เทศบาลเมืองวารินชำราบ** เป็นต้นมา

## ตราประจำเทศบาล
* ตราประจำเทศบาลเมืองวารินชำราบเป็นรูป "พระแม่ธรณีหลั่งน้ำสังข์" หมายถึง มีน้ำไหลตลอดไม่ขาด ข้อเท็จจริงแล้วในเขตเทศบาลเมืองวารินชำราบมีลำธารเล็ก ๆ เรียกว่า ลำคำน้ำแซบ ไหลผ่านเป็นลำธารที่มีน้ำซับไหลซึมจากใต้พื้นดินอยู่ชั่วตลอดนาตาปี ก่อให้เกิดความอุดมสมบูรณ์ต่อท้องถิ่นและประชาชนทั่วไปได้ใช้น้ำตลอดทั้งปี

## การศึกษา
สถานศึกษาในสังกัดเทศบาลเมืองวารินชำราบ 3 โรงเรียน คือ
* โรงเรียนเทศบาลวารินวิชาชาติ
* โรงเรียนเทศบาลบ้านสุขสำราญ
* โรงเรียนเทศบาลบ้านหนองตาโผ่นมิตรภาพที่ 5

## การคมนาคม
* ทางบกในเขตเทศบาลเมืองวารินชำราบ มีการบริการด้วยรถโดยสารสองแถวประจำทาง รถจักรยานยนต์รับจ้าง รถแท็กซี่มิเตอร์ และรถสามล้อเครื่อง  
* ทางรถไฟ โดยมีรถไฟบริการ ณ สถานีรถไฟอุบลราชธานี จากกรุงเทพมหานคร (หัวลำโพง) - อุบลราชธานี ทุกวัน

## อ้างอิง

## แหล่งข้อมูลอื่น
* เทศบาลเมืองวารินชำราบ
* โรงแรมวารินชำราบ

วารินชำราบ
หมวดหมู่:อำเภอวารินชำราบ
เทศบาลเมืองพิบูลมังสาหาร

**เทศบาลเมืองพิบูลมังสาหาร** เป็นเทศบาลเมืองแห่งหนึ่งในตั้งอยู่ในอำเภอพิบูลมังสาหาร จังหวัดอุบลราชธานี ครอบคลุมพื้นที่ตำบลพิบูลทั้งตำบล ตั้งอยู่ในแหล่งอารยธรรม ธรรมชาติ และสถานที่ท่องเที่ยว

## ประวัติ
เมื่อวันที่ 29 กันยายน พ.ศ. 2482 ได้มีพระราชกฤษฎีกายกฐานะจากตำบลพิบูลมังสาหารขึ้นเป็น "เทศบาลตำบลพิบูลมังสาหาร" ที่มีเนื้อที่ในขณะนั้น 197 ตารางกิโลเมตร

วันที่ 1 มีนาคม พ.ศ. 2494 กระทรวงมหาดไทยเห็นว่าเทศบาลตำบลพิบูลมังสาหารมีท้องที่กว้างขวางเกินไป จึงได้มีพระราชกฤษฎีกาเปลี่ยนแปลงพื้นที่เขตเทศบาลตำบลพิบูลมังสาหารเหลือเพียงแค่ 6 ตารางกิโลเมตรในปัจจุบัน

กระทั่งในปี พ.ศ. 2547 ได้รับการยกฐานะเป็น **เทศบาลเมืองพิบูลมังสาหาร**

## ที่ตั้ง
เทศบาลเมืองพิบูลมังสาหารเป็นเทศบาลขนาดเล็ก (ชั้น 4 ข) ซึ่งห่างจากจังหวัดอุบลราชธานีไปทางทิศตะวันออกประมาณ 45 กิโลเมตร โดยมีอาณาเขตคือ
* **ทิศเหนือ** ติดกับตำบลโพธิ์ศรีและแม่น้ำมูล
* **ทิศใต้** ติดกับตำบลกุดชมภู
* **ทิศตะวันออก** ติดกับแม่น้ำมูลและตำบลกุดชมภู
* **ทิศตะวันตก** ติดกับตำบลโพธิ์ไทร
alt=พิบูล1|thumb|ทิศเหนือ ติดกับแม่น้ำมูล|center

## อ้างอิง

## แหล่งข้อมูลอื่น
* เทศบาลเมืองพิบูลมังสาหาร

หมวดหมู่:เทศบาลเมืองในจังหวัดอุบลราชธานี
หมวดหมู่:อำเภอพิบูลมังสาหาร
กรุสมบัติมิลเดนฮอลล์

**กรุสมบัติมิลเดนฮอลล์** () เป็นกรุสมบัติกรุใหญ่ของเครื่องเงินแบบโรมัน 34 ชิ้นที่ขุดพบในบริเวณมิลเดนฮอลล์, ซัฟโฟล์คในอังกฤษในเดือนมกราคมปี ค.ศ. 1942

กรุสมบัติมิลเดนฮอลล์ขุดพบกอร์ดอน บุชเชอร์ไถนาไปพบก่อนที่จะทำการขุดขึ้นมาด้วยความช่วยเหลือของซิดนีย์ ฟอร์ด แต่ผู้พบทั้งสองคนก็ไม่ทราบถึงคุณค่าของสิ่งที่พบจนได้ข่าวจากเจ้าหน้าที่อีกหลายปีให้หลัง ในปี ค.ศ. 1946 การค้นพบก็ได้รับการประกาศอย่างเป็นทางการและทางพิพิธภัณฑ์บริติชก็ได้ทำการขวนขวายหาซื้อมาเป็นเจ้าของ

ปัจจุบันสมบัติที่ขุดได้จากกรุสมบัติมิลเดนฮอลล์ตั้งแสดงอยู่ที่พิพิธภัณฑ์แห่งมิลเดนฮอลล์ในประเทศอังกฤษ สมบัติที่พบในกรุประกอบด้วย

## ประวัติ
เชื่อกันว่ากรุสมบัติมิลเดนฮอลล์ถูกฝังไว้ตั้งแต่คริสต์ศตวรรษที่ 4 สมบัติที่พบในกรุประกอบด้วย “Great Dish” หรือ “จานบาคคัส” ซึ่งเป็นตัวอย่างของงานเครื่องเงินอันวิจิตรของศิลปะโรมันของกลางคริสต์ศตวรรษที่ 4 ที่มีเส้นผ่าศูนย์กลาง 605&nbsp;มิลลิเมตร และ หนัก 8256 กรัม จานเงินเป็นเป็นภาพเทพบาคคัสและตกแต่งด้วยแถบกว้างรอบเป็นภาพเกี่ยวกับการเฉลิมฉลองของบาคคัส และที่หัวใจของภาพเป็นการแข่งขันการดื่มเหล้าระหว่างบาคคัสและเฮอร์คิวลีสผู้เมามายจนไม่มีสติสัมปชัญญะจนถึงกับต้องประคอง แถบในเป็นนิเรียดล้อมรอบพฤกษาพักตร์ของพระสมุทรโอเชียนัส

สิ่งอื่น ๆ นอกไปจาก “จานบาคคัส” ก็เป็นสิ่งของที่คล้ายคลึงกันที่เป็นสิ่งตกแต่งสำหรับงานเลี้ยงที่รวมทั้งจานเครื่องถมแบนที่ตกแต่งเป็นลายเรขาคณิต, จานแบนใหญ่ที่ตกแต่งด้วยภาพของเทพแพน และ เมนาด, ชามคุ่มมีฝาปิดที่ตกแต่งด้วยเซนทอร์ และ สัตว์ป่า และ ชามคุ่มที่มีขอบบานออกไป, ทัพพี และ ช้อน แม้ว่าการตกแต่งส่วนใหญ่จะเป็นศิลปะแบบคลาสสิก แต่ช้อนสามช้อนมีคริสต์สัญลักษณ์ “Chi-Rho” ซึ่งเป็นสัญลักษณ์ที่หมายถึงพระเยซูที่เป็นอักษรอัลฟา และ โอเมกาไขว้กันที่หมายถึง “พระผู้เป็นจุดเริ่มและจุดจบ” เชื่อกันว่าสิ่งมีค่าเหล่านี้มาจากบริเวณเมดิเตอร์เรเนียน

โรอัลด์ ดาห์ลเขียนบทความเกี่ยวกับการพบกรุสมบัติมิลเดนฮอลล์ที่พิมพ์ครั้งแรกในหนังสือพิมพ์ “แซเทอร์เดย์อีฟนิงโพสต์” และต่อมาในชื่อ “*กรุสมบัติมิลเดนฮอลล์*” ในหนังสือรวมเรื่องสั้น “*The Wonderful Story of Henry Sugar and Six More*” ในเรื่องที่รอนัลด์ ดาห์ลเขียนฟอร์ดทราบถึงความสำคัญของสิ่งที่ขุดพบ และไม่อาจจะทนกับการพรากจากสิ่งที่พบได้จึงได้เก็บไว้อย่างเงียบ ๆ แต่มีผู้มาเยี่ยมเยือนไปเห็นชิ้นที่ไม่ได้เก็บไว้เข้า ฉะนั้นจึงทำให้บุชเชอร์ไม่มีสิทธิที่จะเรียกร้องเงินรางวัลจากรัฐบาลสำหรับผู้พบของมีค่าได้

## อ้างอิง

## ดูเพิ่ม
* กรุสมบัติ

## แหล่งข้อมูลอื่น
* The Mildenhall Treasure 

มิลเดนฮอลล์
มิลเดนฮอลล์
หมวดหมู่:ศิลปะโรมันโบราณ
หมวดหมู่:ศิลปะเกี่ยวกับตำนานเทพ
หมวดหมู่:งานศิลปกรรมเงิน
หมวดหมู่:เทศมณฑลซัฟฟอล์ก
หมวดหมู่:งานสะสมของพิพิธภัณฑ์บริติช
มะเร็งตับ

**มะเร็งตับ** หมายถึงมะเร็งที่เกิดขึ้นในตับ ชนิดที่พบบ่อยที่สุดคือชนิดที่เป็นการแพร่กระจายของมะเร็งที่เกิดขึ้นในตำแหน่งอื่นก่อนมายังตับ ผู้ป่วยอาจมีอาการคลำได้ก้อนหรือเจ็บปวดที่บริเวณชายโครงด้่านขวา (ตำแหน่งของตับ) ท้องมาน ดีซ่าน ฟกช้ำง่าย น้ำหนักลด หรืออ่อนเพลียได้

สาเหตุที่พบบ่อยของการเกิดมะเร็งตับ คือ ตับแข็ง ซึ่งอาจเกิดจากการติดเชื้อไวรัสตับอักเสบชนิดบีหรือซี หรือเกิดจากการดื่มแอลกอฮอล์ สาเหตุอื่นเช่นการกินอาหารที่ปนเปื้อนสารอะฟลาท็อกซิน โรคไขมันพอกตับ และพยาธิในตับ มะเร็งตับชนิดที่พบบ่อยที่สุดคือมะเร็งเซลล์ตับ (HCC) คิดเป็นจำนวนผู้ป่วย 80% และรองลงมาคือมะเร็งท่อน้ำดี ชนิดอื่นๆ เช่น มิวซินัสซิสติกนีโอพลาสซึม และเนื้องอกภายในท่อน้ำดี ชนิดปาปิลลารี การวินิจฉัยทำได้โดยอาศัยประวัติและผลการตรวจร่างกาย ร่วมกับการตรวจเลือดและการตรวจภาพถ่ายรังสี โดยการตรวจยืนยันนั้นต้องใช้การตรวจชิ้นเนื้อ

การป้องกันทำได้โดยการเสริมภูมิคุ้มกันต่อไวรัสตับอักเสบบี และการรักษาผู้ป่วยตับอักเสบจากไวรัสบีหรือซีอย่างเหมาะสม มีการแนะนำให้ดำเนินการคัดกรองหามะเร็งตับในผู้ป่วยโรคตับเรื้อรัง การรักษาอาจทำได้โดยการผ่าตัดเอาก้อนเนื้อออก การรักษามุ่งเป้า การฉายแสง การอะเบลชัน การอุดหลอดเลือด หรือการผ่าตัดปลูกถ่ายตับ ขึ้นอยู่กับอาการของผู้ป่วยแต่ละราย หากก้อนเนื้อมีขนาดเล็กมากอาจใช้วิธีติดตามอาการไปก่อนได้

มะเร็งตับแบบปฐมภูมิเป็นมะเร็งที่พบบ่อยเป็นอันดับ 6 ทั่วโลก คิดเป็นจำนวน 6% ของผู้ป่วยมะเร็งทั้งหมด และเป็นมะเร็งที่เป็นสาเหตุของการเสียชีวิตจากมะเร็งในลำดับที่ 2 คิดเป็น 9% ของผู้ป่วยมะเร็งที่เสียชีวิต ปี 2012 มีผู้ป่วยมะเร็งตับ 782,000 คน และปี 2015 มีผู้เสียชีวิตจากมะเร็งตับ 810,500 คน โดยเป็นมะเร็งตับที่เกิดจากตับอักเสบไวรัสบี 263,000 คน, จากการดื่มแอลกอฮอล์ 245,000 คน, และจากตับอักเสบไวรัสซี 167,000 คน ในพื้นที่ที่มีความชุกของการติดเชื้อตับอักเสบบีหรือซีมาก ก็จะมีผู้ป่วยมะเร็งตับมากตามไปด้วย เช่นที่พบในทวีปเอเชียและทวีปแอฟริกาตอนใต้ ผู้ป่วยมะเร็งเซลล์ตับส่วนใหญ่เป็นเพศชาย ส่วนใหญ่วินิจฉัยได้ที่อายุ 55-65 ปี อัตรารอดชีวิตห้าปีในสหรัฐอเมริกาอยู่ที่ 18%
หมวดหมู่:มะเร็งระบบทางเดินอาหาร
คัสเตลลา

**คัสเตลลา** (castella; ) เป็นเค้กฟองน้ำของญี่ปุ่นที่เป็นที่นิยม ทำมาจากน้ำตาล แป้ง ไข่ และมิซึอาเมะ มีจำหน่ายทั่วไปตามเทศกาลและร้านค้าริมถนน

คัสเตลลานำเข้ามายังญี่ปุ่นโดยพ่อค้าชาวโปรตุเกสเมื่อศตวรรษที่ 16 ปัจจุบันเป็นขนมหวานที่มีชื่อเสียงของจังหวัดนางาซากิ ชื่อ " คัสเตลลา" เชื่อกันว่ามีที่มาจากคำในภาษาโปรตุเกสคำว่า "Pão de Castela" แปลว่า "ขนมปังจากกัสติยา" ปกติแล้วจะจำหน่ายในกล่องรูปทรงยาว บรรจุคัสเตลลาขนาดยาวประมาณ 27 เซนติเมตร คัสเตลลามีบางส่วนที่คล้ายคลึงกับเค้กมาเดรา (Madeira cake) ที่มีที่มาจากโปรตุเกสเช่นกัน แต่ขนมหวานที่ใกล้เคียงที่สุดคือ "เปาดือลอ" (pão-de-ló) ซึ่งเป็นเค้กของโปรตุเกส

## ประวัติ
เมื่อศตวรรษที่ 16 โปรตุเกสได้เริ่มการค้าและเผยแพร่ศาสนาในญี่ปุ่น ขณะนั้นนะงะซะกิเป็นเมืองท่าเพียงแห่งเดียวในญี่ปุ่นที่เปิดรับการค้าจากต่างชาติ ชาวโปรตุเกสได้นำสิ่งใหม่ ๆ เข้ามายังญี่ปุ่นมากมาย เช่น ปืน ยาสูบ ฟักทอง รวมทั้งคัสเตลลาซึ่งมีข้อดีที่สามารถเก็บรักษาไว้ได้นาน จึงเหมาะเป็นอาหารสำหรับกะลาสีที่ต้องออกทะเลเป็นเวลาหลายเดือน ในยุคเอโดะ น้ำตาลมีราคาแพง จึงทำให้คัสเตลลามีราคาแพงตามไปด้วย และตระกูลโทกูงาวะได้มอบคัสเตลลาแก่ผู้แทนทางการทูตในจักรพรรดิเพื่อนำไปถวาย เมื่อเวลาผ่านไป รสชาติของคัสเตลลาก็ได้รับการปรับเปลี่ยนให้เข้ากับรสนิยมของชาวญี่ปุ่นมากขึ้น

## รูปแบบ
คัสเตลลาทำมาจากส่วนประกอบจากธรรมชาติ ซึ่งให้รสชาติที่เรียบง่ายที่ชาวญี่ปุ่นจำนวนมากชื่นชอบ แต่ปัจจุบันก็มีคัสเตลลาหลายแบบที่ทำมาจากส่วนประกอบที่แตกต่างกัน เช่น ผงชาเขียว น้ำตาลทรายแดง น้ำผึ้ง ซึ่งอาจทำเป็นรูปทรงแตกต่างกันอย่างเช่น "เบบีคัสเตลลา" (baby castella) ที่ทำเป็นขนาดพอดีคำ เป็นที่นิยมในเทศกาล

## อ้างอิง

หมวดหมู่:เค้กญี่ปุ่น
หมวดหมู่:วางาชิ
ฟังก์ชันสี่เหลี่ยมมุมฉาก

300px|thumb|right|กราฟของฟังก์ชันสี่เหลี่ยมมุมฉาก
**ฟังก์ชัน[[สี่เหลี่ยมมุมฉาก]]** () หรือชื่ออื่นเช่น *[[พัลส์]]หนึ่งหน่วย* (unit pulse) *พัลส์สี่เหลี่ยมจัตุรัส* (square pulse) *[[ฟังก์ชันรถตู้]]แบบบรรทัดฐาน* (normalized boxcar function) คือ ฟังก์ชันที่นิยามว่า
::\mathrm{rect}(t) = \sqcap(t) = \begin{cases}
0 & \mbox{if } |t| > \frac{1}{2} \\
\frac{1}{2} & \mbox{if } |t| = \frac{1}{2} \\
1 & \mbox{if } |t| 

เป็นฟังก์ชันขั้นบันไดอย่างง่ายฟังก์ชันหนึ่ง การนิยามฟังก์ชันแบบอื่นอาจนิยามให้ \mathrm{rect}(\pm \tfrac{1}{2}) มีค่าเป็น 0 หรือ 1 หรือไม่นิยาม เรายังสามารถแปลงฟังก์ชันสี่เหลี่ยมมุมฉากให้เป็นรูปแบบฟังก์ชันขั้นบันไดเฮฟวีไซด์ u(t) ได้ดังนี้
::\mathrm{rect}\left(\frac{t}{\tau}\right) = u \left( t + \frac{\tau}{2} \right) - u \left( t - \frac{\tau}{2} \right)
หรืออีกรูปแบบหนึ่งคือ
::\mathrm{rect}(t) = u \left( t + \frac{1}{2} \right) \cdot u \left( \frac{1}{2} - t \right)

การแปลงฟูรีเยแบบยูนิแทรีของฟังก์ชันสี่เหลี่ยมมุมฉากคือ
::\int_{-\infty}^\infty \mathrm{rect}(t)\cdot e^{-i 2\pi f t} \, dt
=\frac{\sin(\pi f)}{\pi f} = \mathrm{sinc}(f)\,
และ
::\frac{1}{\sqrt{2\pi}}\int_{-\infty}^\infty \mathrm{rect}(t)\cdot e^{-i \omega t} \, dt
=\frac{1}{\sqrt{2\pi}}\cdot \mathrm{sinc}\left(\frac{\omega}{2\pi}\right)\,

เมื่อ "sinc" หมายถึงฟังก์ชันไซน์คาร์ดินัลแบบบรรทัดฐาน (normalized sinc function)

เราสามารถนิยามฟังก์ชันสามเหลี่ยมได้จากสังวัตนาการระหว่างฟังก์ชันสี่เหลี่ยมมุมฉากสองฟังก์ชันดังนี้
::\mathrm{tri}(t) = \mathrm{rect}(t) * \mathrm{rect}(t)\,

## ดูเพิ่ม
* คลื่นสี่เหลี่ยมจัตุรัส
* ฟังก์ชันขั้นบันได

## แหล่งข้อมูลอื่น
* สมชาย อรุณรุ่งรัศมี. *[http://webstaff.kmutt.ac.th/~isomusmi/ete343/343Week2.pdf การบรรยายสัญญาณด้วยสมการคณิตศาสตร์พื้นฐาน] *. ภาควิชาครุศาสตร์ไฟฟ้า มหาวิทยาลัยเทคโนโลยีพระจอมเกล้าธนบุรี.

หมวดหมู่:ฟังก์ชันพิเศษมูลฐาน
อนุสรณ์อับซาโลม

thumb|260px |“อนุสรณ์อับซาโลม”
**อนุสรณ์อับซาโลม** (, ) คืออนุสรณ์โบราณที่สร้างด้วยหินที่มีหลังคาเป็นกรวยแหลม อนุสรณ์อับซาโลมตั้งอยู่ในหุบเขาคิดรอนในเยรูซาเลมในอิสราเอล แม้ว่าเดิมจะกล่าวกันว่าเป็นอนุสรณ์ของอับซาโลมพระราชโอรสผู้ทรงเป็นปฏิปักษ์ต่อกษัตริย์ดาวิด (ราว 1000 ปีก่อนคริสต์ศักราช) แต่นักวิชาการเมื่อไม่นานมานี้ค้านว่าเป็นสิ่งที่สร้างขึ้นในคริสต์ศตวรรษที่ 1

## แหล่งข้อมูลอื่น

*Virtual Tour of Jerusalem. Offers 360-degree view from front of Absalom's Pillar.

หมวดหมู่:สิ่งก่อสร้างในประเทศอิสราเอล
หมวดหมู่:โบราณสถานในประเทศอิสราเอล
หมวดหมู่:โบราณสถานในประเทศอิสราเอล
หมวดหมู่:อับซาโลม
สมเด็จพระเจ้าทิริดาทีสที่ 1 แห่งอาร์เมเนีย

thumb|260px |ประติมากรรมจากจินตนาการ
**สมเด็จพระเจ้าทิริดาทีสที่ 1 แห่งอาร์เมเนีย** (,. ) เป็นพระมหากษัตริย์แห่งราชอาณาจักรอาร์เมเนีย ผู้ครองราชย์ตั้งแต่ปี ค.ศ. 53 พระองค์ทรงเป็นผู้ก่อตั้งราชวงศ์อาร์ชาคูนิ

## ข้อมูลเพิ่มเติม
* ราชอาณาจักรอาร์เมเนีย

หมวดหมู่:บุคคลที่เกิดในคริสต์ศตวรรษที่ 1
หมวดหมู่:พระมหากษัตริย์อาร์มีเนีย
หมวดหมู่:บุคคลในคริสต์ศตวรรษที่ 1
สมเด็จพระเจ้าลีโอที่ 2 แห่งอาร์เมเนีย

**สมเด็จพระเจ้าลีโอที่ 2 แห่งอาร์เมเนีย** () ที่บางครั้งจะนับเป็นลำดับที่ 3 เป็นพระมหากษัตริย์แห่งราชอาณาจักรอาร์เมเนียแห่งซิลิเคียแห่งราชวงศ์แลมพรอน ผู้ครองราชย์ตั้งแต่ปี ค.ศ. 1269 จน/ค.ศ. 1270 จนถึง ค.ศ. 1289 

## อ้างอิง

## ข้อมูลเพิ่มเติม
* ราชอาณาจักรอาร์เมเนีย

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1779
หมวดหมู่:พระมหากษัตริย์อาร์มีเนีย
หมวดหมู่:บุคคลในคริสต์ศตวรรษที่ 13
เทศบาลเมืองหนองสำโรง

**เทศบาลเมืองหนองสำโรง** เป็นองค์กรปกครองส่วนท้องถิ่นประเภทเทศบาลเมือง มีพื้นที่ครอบคลุมบางส่วนของตำบลหมูม่น บางส่วนของตำบลนาดี และบางส่วนของตำบลบ้านเลื่อม อำเภอเมืองอุดรธานี จังหวัดอุดรธานี ตั้งอยู่ทางทิศตะวันตกเฉียงเหนือของเทศบาลนครอุดรธานี

## ประวัติ
เทศบาลเมืองหนองสำโรง แรกเริ่มก่อตั้งชื่อว่า สุขาภิบาลโพธิสว่าง เมื่อวันที่ 17 พฤศจิกายน พ.ศ. 2523 ในเขตท้องที่บางส่วนของตำบลบ้านเลื่อมมีพื้นที่ครอบคลุม 11 ตารางกิโลเมตร ต่อมาปี พ.ศ. 2538 ได้มีการประกาศขยายเขตพื้นที่ครอบคลุมบางส่วนของ 4 ตำบลของอำเภอเมืองอุดรธานี โดยมีพื้นที่จำนวน 24.85 ตารางกิโลเมตร 

ต่อมาเมื่อวันที่ 25 พฤษภาคม พ.ศ. 2542 สุขาภิบาลโพธิสว่าง ได้ยกฐานะเป็นเทศบาลตำบลโพธิสว่าง พร้อมทั้งได้เสนอเปลี่ยนชื่อเทศบาลไปยังกระทรวงมหาดไทยเป็น **"เทศบาลตำบลหนองสำโรง"** เมื่อวันที่ 17 ธันวาคม พ.ศ. 2547 เพื่อให้สอดคล้องกับสภาพภูมิศาสตร์และประวัติศาสตร์ของพื้นที่ ซึ่งมีแหล่งน้ำประวัติศาสตร์ของจังหวัดอุดรธานี คือ หนองสำโรง (หนองน้ำ) ซึ่งเป็นจุดที่พักกองทัพแห่งหนึ่งของพลตรีพระเจ้าบรมวงศ์เธอฯ กรมหลวงประจักษ์ศิลปาคมผู้ทรงก่อตั้งเมืองอุดรธานี อีกทั้งยังมีค่ายเจ้าพระยาสุรวงศ์วัฒนศักดิ์ หรือชื่อที่คนทั่วไปรู้จัก คือ ค่ายหนองสำโรง (ร 13 พัน 2 และ ร13 พัน 3) และสอดคล้องตามเจตนารมณ์ของประชาชนในเขตเทศบาล

หลักจากนั้น ในวันที่ 1 กุมภาพันธ์ พ.ศ. 2551 เทศบาลตำบลหนองสำโรง ได้ยกฐานะจากเทศบาลตำบลเป็นเทศบาลเมืองหนองสำโรง เนื่องมีความเจริญของตัวเมืองที่มีมากขึ้นเรื่อยๆ ชุมชนหนาแน่นขึ้นและมีการขยายตัวโดยรอบอีกทั้งเทศบาลมีรายได้ที่เหมาะสมและเพียงพอต่อการให้บริการสาธารณะกับประชาชนตามอำนาจหน้าที่ของเทศบาลเมืองได้

เมื่อวันที่ 8 ตุลาคม พ.ศ. 2565 วัดใหม่หนองหิน เทศบาลเมืองหนองสำโรง เป็นสถานที่เผาศพ ส.ต.อ.ปัญญา คำราบผู้ก่อเหตุกราดยิงที่จังหวัดหนองบัวลำภู พ.ศ. 2565

## การปกครอง
เทศบาลเมืองหนองสำโรง ครอบคลุมพื้นที่บางส่วนใน 3 ตำบลของอำเภอเมืองอุดรธานี ประกอบด้วย ตำบลนาดี (นอกเขตองค์การบริหารส่วนตำบลนาดี), ตำบลบ้านเลื่อม (นอกเขตเทศบาลนครอุดรธานี), ตำบลหมู่ม่น (นอกเขตองค์การบริหารส่วนตำบลหมู่ม่น)  มีทั้งหมด 33 ชุมชน ได้แก่

แบ่งออกเป็น 3 เขต

**เขต 1** 

1)ชุมชนหนองบ่อ 

2)ชุมชนไก่เถื่อน 1 

3)ชุมชนไก่เถื่อน 2  

4)ชุมชนหนองสำโรงพัฒนา

5) ชุมชนบ่อน้ำหมู่ 7  

6)ชุมชนบ่อน้ำหมู่ 9  

7)ชุมชนนเรศวร

**เขต2**

1)ชุมชนบ้านเลื่อม 1

2) ชุมชนบ้านเลื่อม 2

3)ชุมชนบ้านเลื่อม 3

4)ชุมชนสุขสันต์

5)ชุมชนแสงทอง

6)ชุมชนบ้านดาน

7)ชุมชนโนนสัง

8)ชุมชนกฤษณา-เลื่อมโพธิ์

9)ชุมชนทุ่งสวรรค์-ศรีปัญญา

10)ชุมชนบ่อสร้าง

11)ชุมชนอุดมสถาพร

12)ชุมชนหนองแวงพัฒนา

13 )ชุมชนนาทราย

**เขต3**

1)ชุมชนร่วมพัฒนา

2)ชุมชนร่วมใจ

3)ชุมชนคลองสมบูรณ์

4)ชุมชนคลองสมบูรณ์พัฒนา

5)ชุมชนไทยสมุทร 1

6)ชุมชนไทยสมุทร 2

7)ชุมชนไทยสมุทร 3

8)ชุมชนหรรษา

9)ชุมชนสุวรรณชาติ

10)ชุมชนบ้านโน

11)ชุมชนคุณธรรมธานี

12)ชุมชนหนองหิน -ร่มเย็น

13)ชุมชนดอนอีไข

## อ้างอิง

## แหล่งข้อมูลอื่น
* เทศบาลเมืองหนองสำโรง 

หมวดหมู่:เทศบาลเมือง
หนองสำโรง
เทศบาลเมืองเลย

**เทศบาลเมืองเลย** เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอเมืองเลย จังหวัดเลย มีพื้นที่ครอบคลุมตำบลกุดป่องทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดเลย มีประชากรในปี พ.ศ. 2560 จำนวน 21,013 คน

## ภูมิศาสตร์
เมืองเลยตั้งอยู่ในลุ่มแม่น้ำเลย ซึ่งไหลผ่านทางตะวันออกของตัวเมืองจากทิศใต้ไปยังทิศเหนือ มียอดเขาที่เรียงตัวในทางตะวันออก ได้แก่ ภูบ่อบิด ซึ่งอยู่ห่างจากตัวเมือง 

## การขนส่ง
ในเขตเทศบาลเมืองเลยเป็นจุดตัดของทางหลวงแผ่นดินสายสำคัญ 2 สาย ได้แก่ ทางหลวงแผ่นดินหมายเลข 21 ซึ่งเชื่อมไปยังทิศตะวันตกผ่านอำเภอภูเรือ แล้ววกลงทิศใต้ไปยังอำเภอหล่มสัก และทางหลวงแผ่นดินหมายเลข 201 ซึ่งมาจากอำเภอเชียงคานทางทิศเหนือ บริเวณพรมแดนกับประเทศลาว เข้าสู่เมืองเลย ไปยังอำเภอโนนสะอาด

นอกจากการขนส่งทางบกแล้ว เมืองเลยยังมีท่าอากาศยาน 1 แห่ง คือ ท่าอากาศยานเลย ซึ่งตั้งอยู่ในตำบลนาอาน อยู่นอกเขตเทศบาลลงไปทางทิศใต้

### รายชื่อถนนในเมืองเลย

## อ้างอิง

รายชื่อนายกเทศมนตรีเมืองเลย

## แหล่งข้อมูลอื่น
* 
* 
* 

หมวดหมู่:เทศบาลเมือง
หมวดหมู่:เทศบาลในจังหวัดเลย
หมวดหมู่:อำเภอเมืองเลย
เทศบาลเมืองกาฬสินธุ์

**เทศบาลเมืองกาฬสินธุ์** เป็นเทศบาลเมืองแห่งหนึ่งที่ตั้งอยู่ในอำเภอเมืองกาฬสินธุ์ จังหวัดกาฬสินธุ์ มีพื้นที่ครอบคลุมตำบลกาฬสินธุ์ทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดกาฬสินธุ์ มีระยะทางห่างจากกรุงเทพมหานคร 513 กิโลเมตร

ตำบลกาฬสินธุ์ ซึ่งเป็นที่ตั้งของเทศบาลเมืองกาฬสินธุ์ มีอาณาเขตติดต่อกับตำบลข้างเคียง เรียงจากทิศเหนือตามเข็มนาฬิกา ได้แก่ ตำบลโพนทอง ตำบลหลุบ ตำบลเหนือ และตำบลลำพาน

## ประวัติ
เทศบาลเมืองกาฬสินธุ์จัดตั้งขึ้น ตามพระราชกฤษฎีกาจัดตั้งเทศบาลเมืองกาฬสินธุ์ จังหวัดมหาสารคาม พ.ศ. 2480 เมื่อวันที่ 14 มีนาคม 2480 ซึ่งเป็นการยกฐานะบางส่วนของตำบลเหนือ และตำบลหลุบ อำเภอหลุบ จังหวัดมหาสารคาม ขึ้นเป็นเทศบาลเมือง เรียกว่า “เทศบาลเมืองกาฬสินธุ์  จังหวัดมหาสารคาม” มีพื้นที่ 4.04 ตารางกิโลเมตร

ต่อมาในปี พ.ศ. 2524 ได้ขอขยายเขตเทศบาลออกเป็น 16.96 ตารางกิโลเมตร ซึ่งได้มีพระราชกฤษฎีกาเปลี่ยนแปลงเขตเทศบาลเมืองกาฬสินธุ์ เมื่อวันที่ 27 กันยายน  พ.ศ. 2525 จากอดีตถึงปัจจุบันรวม 70 ปี มีนายกเทศมนตรี 23 คน โดยมีพระอรรถเปศลสุรวดี เป็นนายกเทศมนตรีคนแรก และในปัจจุบันมีนายจารุวัฒน์ บุญเพิ่ม เป็นนายกเทศมนตรีเมืองกาฬสินธุ์

## อ้างอิง

หมวดหมู่:เทศบาลเมือง
หมวดหมู่:เทศบาลในจังหวัดกาฬสินธุ์